Kopti keel
Kopti keel (araabiakeelsest sõnast ‏قبطي‎ qibtī, qubtī, mis tuleneb vanakreekakeelsest sõnast Αἰγύπτιος 'egiptlane') on afroaasia keelkonna Egiptuse rühma kuuluv keel, mida kõneldi 3.–17. sajandi Egiptuses. Praegu on ta kasutusel koptide kultuskeelena. Kopti keel on egiptuse keele viimane faas pärast vara-, vana-, kesk-, uus-, (hilisegiptuse) ja demootilist keelt.[viide?] Kopti keele sõnavara on tugevasti mõjutanud kreeka keel.